તા. 21ના રોજ આપના વિરોધીઓ તથા શત્રુઓ આપને નુકસાન પહોંચાડી શકે છે. આપના દ્વારા કરેલ કાર્યની આલોચના યા ટીકા થઇ શકે છે. અથાગ પરિશ્રમના અંતે નિષ્ફળતા મળવાના શક્યતા છે. આ કારણે શરૂઆતનો તબક્કો નિરાશાજનક રહેશે. કોઈપણ જગ્યાએ ફરવા જાવ તો જળાશયમાં ન્હાવા જવું હિતાવહ નથી અન્યથા કોઈ દુર્ઘટનાનો ભોગ બનશો. તા. 22 અને 23 દરમિયાન સમય આપની તરફેણમાં રહેશે. આપના કાર્યની પ્રસંશા થશે. સરકારી ક્ષેત્રમાં અટકેલા કાર્ય ગતિ પકડશે. આપની વિવેક બુદ્ધિ તથા આવડત દ્વારા તમારા હાથ નીચે કામ કરતા લોકો પાસેથી દરેક કાર્ય પૂર્ણ કરાવી શકશો. જોકે તેમાંથી આપને અપેક્ષા કરતા ઓછો લાભ મળે. પરિવારમાં જે તણાવભરી પરિસ્થિતિ હતી તેમાં ઘટાડો થશે. તા. 24 થી 26ના મધ્યાહન સુધી ભૂતકાળમાં લીધેલા નિર્ણયોનો લાભ મેળવવાનો સમય છે. આપ પરોપકાર તથા સમાજ-સેવાના કાર્યમાં જોડાઈ શકો છો. આ દિવસો દરમિયાન આપ માન-સન્માન મેળવવાને હકદાર બનશો. આપ ખુબ મહેનત કરશો અને મોજ-શોખની વસ્તુઓ પાછળ ખર્ચનું પ્રમાણ વધશે. તા. 26 બપોર પછી અને તા. 27 દરમિયાન આપના વિચારો સકારાત્મક રહેશે. ક્યાંય બહાર જવાનું ગોઠવાશે. કોઈ કોર્ટ કેસ તથા સરકારી કામ-કાજમાં વ્યસ્ત રહેશો. કોઈ નવા કાર્યની શરૂઆત કરશો.